Laura Martinozzi

Laura Martinozzi (war-dro 1635/1640 - 1687) a oa unan eus nizezed ar c'hardinal Jules Mazarin (a veze lesanvet les Mazarinettes) hag a voe dimezet da zug Modena.

 He buhez 
Merc'h e oa da Girolamo Martinozzi ha da Laura Margherita Mazzarini (1608 – 1685), c'hoar da Jules Mazarin. 

Dimeziñ ha bugale
E 1656 e timezas da Alfonso IV d'Este, a vo an dug Alfonso IV Modena (1658-1662). 

Daou vugel o doe:
Maria Beatrice (1658-1718), a zimezas en 1673 da Briñs York, a deuio da vout ar roue saoz Jakez II 
ur mab Francesco II d'Este (1660-1694), a voe dug Modena war-lerc'h e dad, hag a varvas divugel. E eontr kardinal, Rinaldo d'Este, pe Rinaldo III Modena, a voe dug war e lerc'h.

Ren
Kendugez e voe da c'hortoz an oad d'he mab da ren, etre 1662 ha 1678.
Mervel a reas en ur gouent e Roma en 1687. 

Rummad:Tiegezh d'Este
Rummad:Tiegezh Mazzarino
Rummad:Istor Modena
Rummad:Ganedigezhioù 1639
Rummad:Marvioù 1687